Perhe menetti lapsensa Sandy Hookin verilöylyssä ja joutui pakenemaan jatkuvaa häirintää – Nyt tunnettua salaliitto­teoreetikkoa vaaditaan tilille omaisten piinasta

Sandy Hookissa kuoli 20 lasta. Alexander Jones väitti vuonna 2012 tapahtunutta kouluammuskelua lavastetuksi. Tunnetun salaliittoteoreetikon syytösten jälkeen ampumisen uhrien omaisia alettiin uhkailla.

Yhdysvaltain Sandy Hookin koulusurmien uhrien omaiset eivät vieläkään näytä saavan rauhaa.

Veronique De La Rosa ja Leonard Pozner menettivät lapsensa ampumisessa joulukuussa 2012. Sen jälkeen he ovat muuttaneet verilöylyn jälkeisinä viitenä vuotena seitsemän kertaa. Nyt he asuvat tarkasti vartioidussa talossa kaukana Newtownista.